Tradicjowò w Kwiatną Niedzelã mdze ùrocżësti wjôzd Jezësa na ézlu ò 10:00 przë Òlëwsczi Brómie. Misterum Pańsczi Mãczi jaczé sã zaczinô przë pierszi stacje Krziżewi Drodżi na Kalwarie mdze pòkôzóné dwa razë – w Kwiatną Niedzelã ò 3:00 pò pôłnim, we Wiôldżi Piątk zôs ò 10:00 reno. Jistno jak łoni aktorowie òdegrają téż wëdarzenia z Wiôldżégò Czwiôrtkù – rôczi Wòjcech Rëbakòwsczi, reżiséra widzawiszczów. Zôczątk wiôlgòczwiôrtkòwëch jinscenizacjów ò 4 pò pôłnim w klôsztorze òjców frãcyszkanérów. Misternicë wëstãpiwają na wejrowsczi kalwarie òd 2002 rokù. Zajinteresowanié Wiôldżim Piątkã, a téż jinscenizacjama jaczé pózni doszłë nie maleje, latos më sã spòdzéwómë wiôldżi widownie. Òsoblëwie wiele mô bëc téż aktorów – gôdô Wòjcech Rëbakòwsczi. Wëdarzenia na kalwarie i w jinëch partach Wejrowa są òrganizowóné przez stowôrã Kaszëbsczi Misternicë.